28. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΟΙΚΟΝΟΜΙΚΩΝ Αριθ. Δ.13013 της 9 Δεκ. 1968/13 Ιαν. 1969 (ΦΕΚ Β΄ 9) Περί περιορισμού των κλιμακίων εκπτώσεων του δικαιώματος χρήσεως υπονόμων επί ειδικών κατηγοριών ακινήτων. Έχοντες υπ’ όψιν:α)την παρ. 2 του άρθρ. 2 του Νόμ. 4129/61 (ΦΕΚ 9 Α΄/61) περί τροποποιήσεως και συμπληρώσεως του Ν.Δ. 2916/54 κλπ., β)την υπ’ αριθ. Δ.10501/1.3.66 κοινήν απόφασιν περί καθορισμού δικαιώματος χρήσεως υπονόμων επί ειδικών κατηγοριών ακινήτων και τας υπ’ αριθ. Δ.11973/3.8.68 και Δ.12732/8.11.68 ομοίας δι’ ων τροποποιείται η ανωτέρω, γ)την ανάγκην περιορισμού του αριθμού των κλιμακίων εκπτώσεων επί του δικαιώματος χρήσεως υπονόμων, ίνα καταστή πρακτικώς δυνατή η συνείσπραξις του δικαιώματος τούτου μετά του λογαριασμού υδρεύσεως υπό της Ανωνύμου Ελληνικής Εταιρείας Υδάτων και δ)την δια του υπ’ αριθ. 1218/14.11.68 πρακτικού του Δ.Σ. του Ο.Α.Π. ληφθείσαν απόφασιν, αποφασίζομεν: Εγκρίνομεν την δια του ανωτέρω υπ’ αριθ. 1218/14.11.1968 πρακτικού του Διοικητικού Συμβουλίου του Ο.Α.Π. ληφθείσαν απόφασιν αυτού, όπως το δικαίωμα χρήσεως υπονόμων ειδικών κατηγοριών ακινήτων της παρ. 2 του άρθρ. 2 του Νόμ. 4129/1961 ορισθή ίσον προς τα 40% επί του ποσού του αντιστοίχου βασικού λογαριασμού καταναλώσεως ύδατος μειωμένου κατά κατηγορίας και ποσοστά ως κάτωθι: α)κατά 70%:Δια τας βιομηχανίας παγοποιΐας και πραγωγής χάλυβος ως και δια τας βιομηχανίας και βιοτεχνίας ζυθοποιΐας, αεριούχων ποτών, Χαρτοποιΐας, ποτών εκ χυμών, οινοπνευματοποιΐας, ποτοποιΐας, ελαιουργίας, σαπωνοποιΐας, κεραμοποιΐας, πλινθοποιΐας, παραγωγής προϊόντων εκ σιμέντου (σιμεντολίθων, σιμεντοσωλήνων κλπ.), κατασκευής γυψίνων ειδών, κατασκευής πηλίνων αγγείων, ζυμαρικών, αρτοποιΐας, σοκαλατοποιΐας, επιχειρήσεις κατασκευής οικοδομικών και τεχνικών έργων εν γένει και τα Δημόσια και Δημοτικά καταστήματα και β)Κατά 30%:(Δια τας βιομηχανίας χημικών και φαρμακευτικών προϊόντων), δια τας βιομηχανίας και βιοτεχνίας κονσερβοποιΐας, αλλαντοποιΐας, (νηματουργίας και υφαντουργίας), δια τας λοιπάς βιομηχανίας και βιοτεχνίας, τα εκπαιδευτήρια, τας επιχειρήσεις λουτρών, τα νοσοκομεία και κλινικάς, τα καφενεία, τα ζαχαροπλαστεία, τα κοινωφελή ιδρύματα, ως και τα ακίνητα τα υδρευόμενα εκ του δικτύου υδρεύσεως και διαθέτοντα συνεχομένους  κήπους έχοντας έκτασιν τούλάχιστον 200 μ2 αρδευομένους συστηματικώς εκ του δικτύου υδρεύσεως. Δια τα εντός ( ) βλ. κατωτ. απόφασιν Δ.10319/1970. Αι υπ’ αριθ. Δ.10501/1.3.66, 11973/3.8.68 και 12732/8.11.68 ημέτεραι σχετικαί αποφάσεις καταργούνται από της ενάρξεως ισχύος της παρούσης. Η ισχύς της παρούσης άρχεται από της ημερομηνίας ενάρξεως συνεισπράξεως του δικαιώματος χρήσεως υπονόμων μετά του λογαριασμού υδρεύσεως υπό της Ανωνύμου Ελληνικής Εταιρείας Υδάτων. Η παρούσα δημοσιευθήτω εις την Εφημερίδα της Κυβερνήσεως. 